Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: e) a 16/2000. (VI. 8.) EüM rendelet szerinti ellenõrzött területet magába foglaló építmények.
Paragraph Index: 1473

k) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 2.157. A Hatóság köteles a határozathozatalhoz szükséges tényállás tisztázásának keretében az engedély megadásához szükséges feltételek fennállását a szükséges mértékben a helyszínen ellenõrizni. 2.1.6.3. Használatbavételi engedély 2.158. A használatbavételi engedélyt a Hatóságtól az építmény rendeltetésszerû és biztonságos használatra alkalmassá válásakor, a használatbavételt megelõzõen kell kérnie. A Hatóság e kötelezettség teljesítésének elmulasztása esetében az Engedélyest a használatbavételi engedély iránti kérelem és mellékleteinek benyújtására kötelezheti. 2.159. Egy telken egyidejûleg megvalósított több építményre, illetõleg egy építményen belül elvégzett többfajta építési munkára a használatbavételi engedélyt együttesen kell kérni. 2.160. Több megvalósulási szakaszra bontott építkezés esetében az egyes szakaszokban megépített építményekre, illetõleg rendeltetésszerû és biztonságos használatra önmagukban alkalmas építményrészekre szakaszonként külön-külön is lehet használatbavételi engedélyt kérni. 2.161. A Hatóság az építmény engedély nélküli használatát köteles megtiltani. 2.162. A használatbavételi engedély az abban meghatározott feltételek teljesülése mellett a kutatóreaktorral összefüggõ építményeknek, épületszerkezeteknek a Hatóság által kiadott építési engedély szerinti építését, felújítását, helyreállítását, átalakítását, továbbá rendeltetéstõl eltérõ használathoz szükséges építési munkák elvégzését követõ használatára jogosít fel. 2.163. A Hatóság az építmény sajátosságait és funkcióját figyelembe véve eseti mérlegeléssel szabja meg az engedély érvényességét, de az nem lehet hosszabb az építmény tervben elõirányzott élettartamánál. 2.164. A kutatóreaktorral összefüggõ építmények, épületszerkezetek építési, felújítási, helyreállítási, átalakítási és a rendeltetéstõl eltérõ használathoz szükséges munkákat követõ használatbavétel engedélykérelmének az alábbiakat kell tartalmaznia:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes